Subject: Korduv: Küsimused seoses hoonestusloa taotluste menetlusega
From: "Maiga Liiv" <[email-masked]>
To: Illimar Pärnamägi
Cc: "[email-masked]"
Date: Mon, 5 May 2025 16:44:31 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Saatsin Teile 17.04.2025 alloleva e-kirja, kuid ei ole sellele seni vastust 
saanud. Palun vastake esimesel võimalusel, kuna Justiits- ja 
Digiministeeriumi seisukoht on oluline hoonestusloa taotluste menetlemisel.

Lugupidamisega

Maiga Liiv

õigusnõunik

667 2076|  <mailto:[email-masked]> [email-masked] | 
<http://www.ttja.ee/> www.ttja.ee

Tarbijakaitse ja Tehnilise Järelevalve Amet

Endla tn 10a, 10142 Tallinn

From: Maiga Liiv
Sent: Thursday, April 17, 2025 1:49 PM
To: 'Illimar Pärnamägi - JUSTDIGI' <[email-masked]>
Cc: Liisi Pajuste <[email-masked]>; Regina Hermandi 
<[email-masked]>; Martti Kangur 
<[email-masked]>
Subject: Küsimused seoses hoonestusloa taotluste menetlusega

Lp Illimar Pärnamägi

TTJA ja KliM on andnud erinevad selgitused manuses olevale vandeadvokaat 
Sandra Mikli selgitustaotlusele. Kahjuks Teie poolt 07.04.2025 e-kirjaga 
antud seisukoht ei vasta peamisele küsimusele, kas hilisem hoonestusloa 
taotlus saab astuda esialgse taotluse asemele. Seetõttu palume Teil koostöös 
Justiits- ja Digiministeeriumi kolleegidega vastata allpool toodud 
küsimustele. Vajadusel oleme valmis kohtuma ja/või täiendavaid selgitusi 
andma.

Ette tänades

Maiga Liiv

õigusnõunik

667 2076|  <mailto:[email-masked]> [email-masked] | 
<http://www.ttja.ee/> www.ttja.ee

Tarbijakaitse ja Tehnilise Järelevalve Amet

Endla tn 10a, 10142 Tallinn

---

Küsimused: Kas hoonestusloa (edaspidi HL) taotluste menetlus on HMS-i 
mõistes üks menetlus, kus hilisem taotlus saab astuda esialgse taotluse 
asemele (nt konkursi võitmise läbi) ja hilisema taotluse alusel algatatavale 
HL menetlusele kohaldub esialgse taotluse esitamise ajal kehtinud HL 
regulatsioon? Või on iga konkureeriva HL taotluse lahendamine eraldi 
menetlus ja seega konkursi võitja taotluse või konkureeriva taotluse osas 
võidakse kohaldada erinevat HL regulatsiooni võrreldes algse HL taotluse 
esitamise ajal kehtinud regulatsiooniga?

Selgituseks, et HL menetlus erineb tavapärasest haldusmenetlusest, kus 
taotluse esitamisega algab juba vastav menetlus, mis jõuab lõpplahendini 
(taotlus kas rahuldatakse või jäetakse rahuldamata). Erinevus seisneb 
selles, et HL taotluse lahendamiseks tuleb HL menetlus eraldi algatada 
(tehakse nö menetlusse võtmise otsus) ja siis alles toimub vastav menetlus, 
mis jõuab lõpplahendini (HL kas antakse või jäetakse andmata). Erinevus on 
ka selles, et ühele merealale võib esitada mitu HL taotlust (sh Ametlikes 
Teadaannetes avaldatud teate peale) ja pädeval asutusel tuleb läbi viia nn 
eelmenetlus, et välja selgitada HL taotlus, mille alusel HL menetlus 
algatatakse. Kui samale merealale esitatakse mitu sarnase sisuga HL 
taotlust, viib pädev asutus läbi konkursi enampakkumise korras, et välja 
selgitada taotlus, mille alusel HL menetlus algatada. Vt lisatud fail: 
Hoonestusloa_taotluse_menetlusskeem.pdf.

Sellest tulenevalt täpsustav küsimus: Juhul, kui HL taotluse lahendamise 
ajal muutuvad HL menetluse sätted, kas HMS § 5 lõikest 5 tulenevalt peab 
menetluse lõpuni viima HL taotluse esitamise hetkel kehtinud regulatsiooni 
alusel? Või kohaldub HMS § 5 lõige 5 ainult algatatud HL menetlusele ehk 
peale menetlusse võtmise otsuse tegemist? (EhSRS § 25 lg 1 ja § 251 lg 1 on 
erisused, mille kohaselt tuleb teatud ajal esitatud HL taotlused lõpuni 
menetleda taotluse esitamise ajal kehtinud menetlus- ja materiaalõiguse 
normide kohaselt).

Vastamisel palume arvestada ka järgmiste olukordadega ning vastata 
täiendavatele küsimustele:

1)           Samale merealale esitatud HL taotlused A (esialgne taotlus) ja 
B (konkureeriv taotlus) on täiesti erinevad. TTJA hindab Eesti huvidele 
kõige paremini vastavaks taotluse B ja algatab HL menetluse taotluse B 
alusel. Kas taotluse B lahendamisel tuleb kohaldada taotluse A esitamise 
hetkel kehtinud HL regulatsiooni? Kas sellisel juhul astub taotlus B 
taotluse A asemele?

2)          Samale merealale on esitatud sarnase sisuga HL taotlused A 
(esialgne taotlus) ja B (täiendav taotlus). Kuna kumbagi taotlust ei ole 
võimalik eelistada, siis avaldab TTJA konkursiteate taotluse A alusel. Antud 
tähtaja jooksul esitatakse HL taotlus C, mis oma sisult sarnaneb A ja B-ga. 
Kuna ka C-d ei ole võimalik eelistada, siis korraldab TTJA taotluste vahel 
oksjoni. Vahepeal võetakse taotlus A tagasi ja selle taotluse menetlus 
lõpeb. Konkureerima jäävad taotlused B ja C ning võidab C. Kas taotluse C 
lahendamisel tuleb kohaldada taotluse A esitamise hetkel kehtinud HL 
regulatsiooni? Kas sellisel juhul saab taotlus C astuda taotluse A asemele?

TTJA on seisukohal, et HMS kehtib nn eelmenetluses ulatuses, mis ei ole 
EhS-i ja/või EhSRS-i normiga teisiti reguleeritud. HMS kehtib iga taotluse 
kohta eraldi ehk iga taotlus on esitatud konkreetsel ajahetkel ja see 
ajahetk ei saa muutuda. Seega TTJA hinnangul ei ole samale merealale 
esitatud HL taotluste menetlus üks menetlus, vaid mitu menetlust, mille osad 
etapid on ühised (taotluste võrdlemine; oksjon).

KliM-i seisukoht on: Haldusmenetlus algab taotluse esitamisega 
haldusorganile (HMS § 14 lg 1, § 35 lg 1 p 1). Ehitusseadustiku 1137 lõike 1 
kohaselt on käesoleva seadustiku § 1136 lõikes 1 sätestatud teate 
avaldamisest arvates 60 päeva jooksul on huvitatud isikul õigus esitada 
veekogu sama piiritletud ala ehitisega koormamiseks omapoolne käesoleva 
seadustiku §-s 1133 sätestatud nõuetele vastav hoonestusloa taotlus.

Kui pädevale asutusele on ühe avaliku veekogu piiritletud ala kohta esitatud 
rohkem kui üks hoonestusloa taotlus (mida loetakse konkureerivaks 
taotluseks) siis viiakse läbi käesoleva seadustiku § 11310 lõikes 1 
sätestatud konkurss.

Konkureerivate taotluste esitamist ei saa vaadata eraldi algatatud uute 
menetlustena, sest vastasel juhul tuleks igat uut taotlust vaadata kui 
eraldi menetlust ja see ei ole olnud seadusandja eesmärk (näiteks puuduvad 
keeldumise alused nende taotluste tagasi lükkamiseks ja kasutatakse konkursi 
sätteid). Samale avalikule veekogu alale hoonestusloa taotlusi ei saa 
menetleda muidu, kui tuleb korraldada konkurss. Konkureeriva taotluse 
esitamisel ei ole tegemist eraldiseisva taotlusega ehk tahteavaldusega uue 
haldusmenetluse algatamiseks HMS mõistes. Menetlust käivitab siiski algne 
esmane taotlus, mis toob kaasa täiendavad toimingud (konkurss, oksjon). 
Konkureeriva taotlusega astub isik algse taotlejaga samadel tingimustel (ala 
kasutamise vaates) käimasolevasse menetlusse. Vastasel juhul koheldakse 
taotlejaid erinevalt (erinev regulatsioon ja nõuded, ühel on riigilõiv ja 
teisel puudub jne).

---

From: Regina Hermandi <[email-masked] 
<mailto:[email-masked]> >
Sent: Friday, April 11, 2025 9:57 AM
To: Maiga Liiv <[email-masked] <mailto:[email-masked]> >
Cc: Liisi Pajuste <[email-masked] 
<mailto:[email-masked]> >
Subject: FW: pöördumine

Tere!

Edastan tutvumiseks JUMi seisukoha. Minu küsimused allpool kirjas JUMile.

Tervitustega

Regina

From:
Sent: Monday, April 7, 2025 3:18 PM
To: Regina Hermandi <[email-masked] 
<mailto:[email-masked]> >
Subject: RE: pöördumine

Tere, Regina

Otseloomulikult kohaldub HMS kohe algusest peale, s.t esimesest taotlusest 
alates – ei ole teada ühtegi argumenti, mis kinnitaks vastupidist.

Eraldi teema on, kas ja mis ulatuses haldusmenetlusele saab kohaldada norme, 
kui need menetluse kestel peaks muutuma – siin on rusikareegel, et 
menetlusnorme kohaldatakse lõpuni neid, mis alguses kehtisid (HMS § 5 lg 5). 
Materiaalõigust reguleerivate normidega on teisiti, sest ka muutunud 
materiaalõigust tuleb pm pooleliolevas haldusmenetluses arvesse võtta 
(materiaalõigus muutub me ümber pidevalt), kuid siin tulevad ette üldised 
õiguse põhimõtted (nt õiguspärane ootus).

Tervitades
Illimar

From: Regina Hermandi < <mailto:[email-masked]> 
[email-masked]>
Sent: Monday, April 7, 2025 1:52 PM
To: Illimar Pärnamägi - JUSTDIGI < <mailto:[email-masked]> 
[email-masked]>
Subject: pöördumine

Tere!

Illimar, meil on üks mure, mille lahendamiseks palume Sinu abi.

Kuna tunned HMSi ja samas ka  TTJA teemasid väga hästi, siis sooviks Sinu 
arvamust selle kohta:

1.	Kas on õige TTJA seisukoht, et hoonestusloa esimese taotluse esitamisest 
kuni hoonestusloa menetluse alustamiseni (mille vahele jääb siis arvamuse 
küsimine teistelt ministeeriumitelt, avaldamine, konkureerivate taotluste 
esitamine (kui neid tuleb), konkursi korraldamine  ja võitja 
väljakuulutamine) on hoonestusloa eelmenetlus, millele ei kohaldu HMS vaid 
ainult need sätted, mis on EhSis?
2.	Või - kas me peame lugema menetluse alguseks (nii EhSi kui HMS´i järgi) 
esimest hoonestusloa menetluse alustamise taotlust ja kõiki konkureerivaid 
taotlusi vaatlema esimese taotluse esitamise ajal kehtiva seaduse järgi?

Meil on siin kahtemoodi arusaamist. TTJA hinnangul on kogu eelnev protsess 
nn eelmenetlus ja haldusmenetlus algab alles hoonestusloa menetluse 
alustamisega (antakse välja haldusakt).

Kolleeg ehitusosakonnast on seisukohal, et haldusmenetlus algab esimesest 
taotlusest.

Probleem selles, et esimese hoonestusloa taotluse ajal kehtis 
meretuuleparkidele üks redaktsioon ja konkureerivate taotluste esitamise 
ajal juba uus. Konkursi võitis see taotlus, mis esitati hiljem ja nende 
hinnangul peaks neile kehtima EhSi see redaktsioon, mis kehtis esimese 
taotluse esitamise ajal.

Ette tänades

Regina

Regina Hermandi
Nõunik | Energeetikaosakond
+372 6256 479 |  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee/> www.kliimaministeerium.ee

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.